Komission asetus (EY) N:o 1173/2001, annettu 15 päivänä kesäkuuta 2001, tarjouskilpailun avaamisesta Italian interventioelimen hallussa olevan noin 11764 riisitonnin jälleenmyymiseksi sisämarkkinoilla



Virallinen lehti nro L 161 , 16/06/2001 s. 0007 - 0008



Komission asetus (EY) N:o 1173/2001, annettu 15 päivänä kesäkuuta 2001, tarjouskilpailun avaamisesta Italian interventioelimen hallussa olevan noin 11764 riisitonnin jälleenmyymiseksi sisämarkkinoilla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95(1), sellaisena kuin se on viimeksi muutettuna asetuksella (EY) N:o 1667/2000(2), ja erityisesti sen 8 artiklan b kohdan viimeisen luetelmakohdan, sekä katsoo seuraavaa: (1) Italian interventioelimen hallussa oleva noin 11764 tonnin määrä paddy- eli raakariisiä olisi jälleenmyytävä yhteisön markkinoilla. Myynnissä noudatetaan interventioelinten suorittaman paddy- eli raakariisin myyntiin saattamisen menettelyistä ja edellytyksistä 11 päivänä tammikuuta 1991 annetussa komission asetuksessa (ETY) N:o 75/91(3) säädettyjä menettelyjä. (2) Koska tuotteen laatu heikkenee pitkän varastointiajan johdosta, kunkin myyntiin saatetun erän vähimmäishinta olisi määriteltävä erän erityisominaisuudet huomioon ottaen interventioelimien suorittamaan maataloustuotteiden ostoon. Varastointiin ja myyntiin johtavia interventiotoimenpiteitä koskevista kirjanpitosäännöistä 12 päivänä joulukuuta 1990 annetun komission asetuksen (ETY) N:o 3597/90(4), sellaisena kuin se on viimeksi muutettuna asetuksella (EY) N:o 1392/97(5), 2 artiklan 3 kohdan d alakohdan säännösten mukaisesti. Useiden erien pilaantumisen vuoksi näille erille ei tulisi vahvistaa vähimmäishintaa, ja kyseiset erät olisi myytävä eniten tarjoavalle. (3) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Italian interventioelin järjestää asetuksessa (ETY) N:o 75/91 säädetyin edellytyksin tarjouskilpailun sen hallussa olevan noin 11764 riisitonnin jälleenmyymiseksi sisämarkkinoilla. 2 artikla Poiketen siitä, mitä asetuksen (ETY) N:o 75/91 3 artiklan 2 kohdassa säädetään tarjoukset on tehtävä kokonaisesta erästä. 3 artikla 1. Tarjousten esittämisen ensimmäinen määräaika on 25 päivä kesäkuuta 2001 ja viimeinen 30 päivä heinäkuuta 2001. 2. Tarjoukset on jätettävä seuraavalle Italian interventioelimelle: Ente Nazional Risi Piazza Pio XI - 1 I - 20123 Milano P. (39-02) 885 51 11 F. (39-02) 86 13 72 3. Tavara on varastoitu seuraaviin varastoihin: Via Buozzi 9 - Revere (MN) Via XXV Aprile Ovest 12 - S. Ilario d'Enza (RE) 4 artikla >TAULUKON PAIKKA> 5 artikla Italian interventioelimen on ilmoitettava komissiolle myytyjen erien määrät ja myyntihinnat viimeistään tarjousten jättämisen määräajan päättymistä seuraavan viikon tiistaina. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä kesäkuuta 2001. Komission puolesta Franz Fischler Komission jäsen (1) EYVL L 329, 30.12.1995, s. 18. (2) EYVL L 193, 29.7.2000, s. 3. (3) EYVL L 9, 12.1.1991, s. 15. (4) EYVL L 350, 14.12.1990, s. 43. (5) EYVL L 190, 19.7.1997, s. 22.